
Es Selamu alejkum we rahemtullah we berekatuhu. Zanima me u kojem je slučaju ženi dozvoljeno tražiti razvod braka od muža? Da vas Allah džele šanuhu, nagradi svakim hajrom. 


* 
* 
* 
* 
* 
* 
* 

 
Kada je ženi dozvoljeno tražiti razvod braka od muža ?

Es-Selamu alejkum. 


U pogledu šerijatskog prava, i onoga što određuje u pogledu traženja razvoda od strane žene, to se dozvoljava u posebnim prilikama. Ako žena više nije u stanju da živi s mužem, tj. ne podnosi ga ili joj on pravi vidljivu i jasnu štetu, tako da se njihov ***[brak](https://pitajucene.com/search/Brak/questions/ "Pretraži pitanja o braku")*** dovodi u pitanje, a ona to ne može podnijeti. Sljedeći razlog mogućnosti razvoda od strane žene je muževa nemogućnost izdržavanja porodice ili zbog nemogućnosti zajedničkog zivota. Sve ove situacije nisu prepuštene proizvoljnom zaključku žene, već je potrebno slučaj iznijeti najučenijoj i najpobožnijoj osobi u mjestu u kojem se živi. Ta osoba će poslušati i jednu i drugu stranu, na osnovu čega će donijeti zaključak o mogućnosti daljeg zajedničkog zivota i nastavka samog braka. Dakle, pokušat će da pronađe načine kojima bi se taj brak održao; ukoliko nema prihvatljivog rješenja, onda je bolje da se lijepo rastanu, nego da žive zajedno nanoseći tako štetu jedno drugom. Bitno je naglasiti da će to zaključiti adekvatna, pobožna i učena osoba. Allah dž.š. najbolje zna. Neka vam Allah dž.s. pomogne u vašem životu na ovom i budućem svijetu i neka nas sve sačuva grijeha i griješenja! 


hfz.mr.***[Muhammed Fadil Porča](https://pitajucene.com/search/Muhammed+Fadil+Por%C4%8Da/answers/ "Pretraži odgovore od hfz.mr. Muhammed Fadil Porča")***


Preuzeto sa stranice:islamskiedukativni.wordpress.com


